પ્રફુલ પાઠારેએ વધુમાં કહ્યું હતું કે ‘કમર્શિયલ પ્રૉપર્ટીના દર પ્રતિ સ્ક્વેરફૂટ આશરે ૨૦,૦૦૦ રૂપિયાની આસપાસ સ્થિર રહ્યા છે, પણ માસિક ભાડાની આવક ૩૦૦ રૂપિયાથી ઘટીને ૨૦૦ રૂપિયા પ્રતિ સ્ક્વેરફૂટ થઈ છે. બીજી તરફ છેલ્લાં ત્રણ વર્ષમાં રેસિડેન્શિયલ પ્રૉપર્ટીના ભાવ ૨૦,૦૦૦થી વધીને ૩૦,૦૦૦ રૂપિયા પ્રતિ સ્ક્વેરફૂટ થયા છે. માત્ર સેન્ટ્રલ મુંબઈમાં આવું થયું છે એમ નથી. બીજા વિસ્તારોમાં પણ વધુપડતા કમર્શિયલ પ્રોજેક્ટોને કારણે માર્કેટમાં અસમતુલા ઊભી થઈ છે અને એથી અનેક ડેવલપરોએ તેમના પ્રોજેક્ટમાં ચેન્જ ઑફ યુઝરની અરજી કરવી પડી છે.’